title: Kommissionens gennemførelsesforordning (EU) 2015/2093 af 18. november 2015 om ændring af forordning (EF) nr. 718/2007 om gennemførelse af Rådets forordning (EF) nr. 1085/2006 om oprettelse af et instrument til førtiltrædelsesbistand (IPA)

text:
               20.11.2015

               DA

               Den Europæiske Unions Tidende

               L 303/3

         KOMMISSIONENS GENNEMFØRELSESFORORDNING (EU) 2015/2093
   af 18. november 2015
   om ændring af forordning (EF) nr. 718/2007 om gennemførelse af Rådets forordning (EF) nr. 1085/2006 om oprettelse af et instrument til førtiltrædelsesbistand (IPA)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (IPA) (1), særlig artikel 3, stk. 3, og
   ud fra følgende betragtninger:

               (1)

               Forordning (EF) nr. 1085/2006 (IPA-forordningen) fastlægger formålene med og hovedprincipperne for førtiltrædelsesbistand til kandidatlande og potentielle kandidatlande. Gennemførelsesbestemmelserne for førtiltrædelsesbistanden findes i Kommissionens forordning (EF) nr. 718/2007 (2).

               (2)

               Selv om Ipa-forordningen kun gjaldt indtil den 31. december 2013, regulerer den fortsat gennemførelsen af de budgetforpligtelser, der blev indgået frem til den 31. december 2013. Endvidere fastsættes det i artikel 212 i Europa-Parlamentets og Rådets forordning (EU, Euratom) nr. 966/2012 (3), at artikel 166, stk. 3, i Rådets forordning (EF, Euratom) nr. 1605/2002 (4) forsat finder anvendelse på de budgetforpligtelser, som gælder indtil den 31. december 2018.

               (3)

               Ved forordning (EU, Euratom) nr. 966/2012 blev der indført en mulighed for Kommissionen for at oprette og forvalte EU-trustfonde for foranstaltninger udadtil. Sådanne EU-trustfonde kunne være en hensigtsmæssig måde at gennemføre førtiltrædelsesbistand på med henblik på at opfylde målene i IPA-forordningen, især dens mål vedrørende omstillingsstøtte og institutionsopbygning samt regionaludvikling og udvikling af menneskelige ressourcer.

               (4)

               Anvendelsen af en EU-trustfond til foranstaltninger udadtil kunne derfor være en fornuftig måde at gennemføre bistand på i forbindelse med krisen i Syrien. Siden krisen brød ud i Syrien, har Tyrkiet gjort en usædvanlig stor indsats for at huse et stigende antal flygtninge, som er nået op på over 2 millioner mennesker i oktober 2015. Landet står derfor over for den udfordring, det er at dække flygtningenes humanitære behov på kort sigt, herunder mindreåriges og sårbare personers behov, men det står også over for udfordringer på mellemlang og lang sigt med hensyn til sociale ydelser, konkurrenceevne og infrastrukturer samt adgang til uddannelse, herunder for flygtninge, især i de områder, hvor der er flest flygtninge.

               (5)

               Den bistand, som EU yder som led i IPA-komponenterne vedrørende regionaludvikling og udvikling af menneskelige ressourcer i Tyrkiet, kunne anvendes mere effektivt til at løse de ovenfor nævnte problemer, hvis bistanden blev ydet via den regionale trustfond, der er oprettet som reaktion på den syriske krise. Den Regionale Trustfond blev oprettet ved afgørelse C(2014) 9615 (5) for en periode på 60 måneder. Alle EU's finansielle bidrag til den regionale trustfond skal være i overensstemmelse med de relevante finansielle instrumenter, der bidrager til den, også hvad angår det geografiske anvendelsesområde.

               (6)

               IPA-komponenten vedrørende regionaludvikling kan bidrage til finansieringen af den form for tiltag, der er fastlagt i Europa-Parlamentets og Rådets forordning (EF) nr. 1080/2006 (6). Disse tiltag omfatter fremme af: innovation og iværksætterånd; investeringer i relation til vandforsyning og forvaltning af vandressourcer; affaldshåndtering og luftkvalitet; investering i uddannelse, herunder erhvervsuddannelse; og investeringer i sundhedsinfrastrukturer og sociale infrastrukturer, der bidrager til regional og lokal udvikling.

               (7)

               IPA-komponenten vedrørende udvikling af menneskelige ressourcer kan bidrage til finansieringen af den form for tiltag, der er fastlagt i Europa-Parlamentets og Rådets forordning (EF) nr. 1081/2006 (7). Denne form for tiltag omfatter foranstaltninger, der har til formål at øge deltagelsen i uddannelse og erhvervsuddannelse gennem hele livet, herunder ved tiltag, der har til formål at reducere antallet af unge, der går tidligt ud af skolen og øge adgangen til grunduddannelse, erhvervsuddannelse og videregående uddannelse.

               (8)

               I betragtning af ovenstående bør der gives mulighed for at anvende de EU-trustfonde, som er oprettet i henhold til artikel 187 i forordning (EU, Euratom) nr. 966/2012, til at gennemføre førtiltrædelsesbistand.

               (9)

               Det er især nødvendigt at fastlægge reglerne vedrørende planlægning, programmering, rapportering, overvågning og udarbejdelse af betalingsanmodninger samt forvaltning af bidraget fra EU's trustfond i forbindelse med indfrielse af målene for førtiltrædelsesbistanden inden for de respektive programområder, især budgetgennemførelse, offentliggørelse og støtteberettigelse.

               (10)

               For at sikre, at foranstaltningerne i denne forordning anvendes øjeblikkeligt, bør den træde i kraft dagen efter offentliggørelsen i Den Europæiske Unions Tidende.

               (11)

               Foranstaltningerne i denne forordning er i overensstemmelse med udtalelse fra det IPA II-Udvalg, der er nedsat ved artikel 13 i Europa-Parlamentets og Rådets forordning (EU) nr. 231/2014 (8).

               (12)

               Forordning (EF) nr. 718/2007 bør derfor ændres —

         VEDTAGET DENNE FORORDNING:
   Artikel 1
   I forordning (EF) nr. 718/2007 foretages følgende ændringer:

               1)

               I artikel 65 tilføjes følgende som stk. 4:
               »4.   Under denne komponent kan bistand også gennemføres ved et bidrag til en EU-trustfond for foranstaltninger udadtil (trustfondbidrag), der er oprettet i henhold til artikel 187 i Europa-Parlamentets og Rådets forordning (EU, Euratom) nr. 966/2012 (9), med henblik på at opfylde de mål, der er fastsat i de relevante programmer inden for det respektive programområde.

                  (9)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).«"

               2)

               Artikel 147, stk. 1, litra c), ændres således:

                           a)

                           Nr. vii) affattes således:

                                       »vii)

                                       uddannelsesinvesteringer, herunder i erhvervsuddannelser«

                           b)

                           Følgende tilføjes som nr. viii):

                                       »viii)

                                       investeringer i sundhedsinfrastrukturer og sociale infrastrukturer, der bidrager til regional og lokal udvikling.«

               3)

               Følgende indsættes som artikel 159a:
               »Artikel 159a
               Bidrag til en EU-trustfond for foranstaltninger udadtil
               1.   Med henblik på opfyldelse af de mål, der er fastsat i det relevante operationelle program inden for det respektive programområde, kan aktioner under komponenterne vedrørende regionaludvikling og udvikling af menneskelige ressourcer gennemføres ved hjælp af bidrag til EU-trustfonde.
               2.   Hvad angår trustfondbidraget skal det relevante operationelle program kun indeholde følgende oplysninger:

                           a)

                           en kort vurdering af bidragets sammenhæng med trustfondens mål

                           b)

                           med hensyn til komponenten vedrørende regionaludvikling oplysninger om prioriteringsområdets eneste aktion, idet der også henvises til andre prioriteringsområder hvad angår støtteberettigede udgifter, som også kan dække en del af trustfondens forvaltningsudgifter, jf. artikel 187, stk. 7, i forordning (EU, Euratom) nr. 966/2012

                           c)

                           med hensyn til komponenten vedrørende udvikling af menneskelige ressourcer oplysninger om foranstaltningens eneste aktion under et givent prioriteringsområde, idet der også henvises til andre foranstaltninger inden for det givne prioriteringsområde hvad angår støtteberettigede udgifter, som også kan dække en del af trustfondens forvaltningsudgifter, jf. artikel 187, stk. 7, i forordning (EU, Euratom) nr. 966/2012

                           d)

                           angivelse af den trustfond, der er den endelige støttemodtager

                           e)

                           bidragets størrelse.

                     3.   Artikel 150 og 157 finder ikke anvendelse på trustfondbidrag.
               4.   Trustfondbidraget underkastes ikke den forudgående kontrol, der er omhandlet i artikel 14, sektorovervågningsudvalgets overvågning, der er omhandlet i artikel 59, 167 og 169, proceduren til udvælgelse af aktioner, der er omhandlet i artikel 158, og evalueringerne, der er omhandlet i artikel 166.
               5.   Den relevante finansieringsaftale mellem Kommissionen og modtagerlandet skal indeholde gennemførelsesbestemmelser hvad angår trustfondbidraget. Hvor det er relevant, kan det pågældende operationelle program også indeholde disse bestemmelser.
               Gennemførelsesbestemmelserne skal især vedrøre:

                           a)

                           de forpligtelser, som påhviler myndighederne i modtagerlandet

                           b)

                           rapportering, evaluering og overvågning

                           c)

                           bestemmelser om, at bidraget eller i givet fald dele af det skal tilbagebetales til det relevante program, i tilfælde af at trustfonden afvikles, jf. artikel 187, stk. 5, i forordning (EU, Euratom) nr. 966/2012.

                     6.   Udgifter i forbindelse med et trustfondbidrag er støtteberettigede fra datoen for den pågældende fonds oprettelse.
               Ved afslutningen anføres på den attesterede udgiftserklæring det samlede bidragsbeløb, for hvilket trustfondens bestyrelse har truffet en afgørelse om tildeling af midler til de enkelte aktioner frem til den 31. december 2017 med henblik på opfyldelse af de mål, der er anført i det relevante program og inden for det respektive programområde.
               7.   Artikel 161, stk. 1, tredje afsnit, sidste punktum, finder ikke anvendelse på en betalingsanmodning vedrørende en mellemliggende betaling til et trustfondbidrag fra budgetforpligtelser, der er indgået frem til den 31. december 2012.
               Den nationale anvisningsberettigede attesterer i den attesterede udgiftserklæring, som skal indgives inden den 31. december 2015, at bidraget blev betalt til den trustfond, der er angivet i det relevante program.«

         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. november 2015.

            På Kommissionens vegne

         Jean-Claude JUNCKER

            Formand

      (1)  EUT L 210 af 31.7.2006, s. 82.

      (2)  Kommissionens forordning (EF) nr. 718/2007 af 12. juni 2007 om gennemførelse af Rådets forordning (EF) nr. 1085/2006 om oprettelse af et instrument til førtiltrædelsesbistand (IPA) (EUT L 170 af 29.6.2007, s. 1).

      (3)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

      (4)  Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (EFT L 248 af 16.9.2002, s. 1).

      (5)  Kommissionens afgørelse C(2014) 9615 af 10. december 2014 om oprettelse af Den Europæiske Unions regionale trustfond oprettet som reaktion på den syriske krise, den såkaldte »Madadfond«.

      (6)  Europa-Parlamentets og Rådets forordning (EF) nr. 1080/2006 af 5. juli 2006 om Den Europæiske Fond for Regionaludvikling (EUT L 210 af 31.7.2006, s. 1).

      (7)  Europa-Parlamentets og Rådets forordning (EF) nr. 1081/2006 af 5. juli 2006 om Den Europæiske Socialfond (EUT L 210 af 31.7.2006, s. 12).

      (8)  Europa-Parlamentets og Rådets forordning (EU) nr. 231/2014 af 11. marts 2014 om oprettelse af et instrument til førtiltrædelsesbistand (IPA II) (EUT L 77 af 15.3.2014, s. 11).


title: Kommissionens gennemførelsesforordning (EU) nr. 1309/2014 af 9. december 2014 om faste importværdier med henblik på fastsættelse af indgangsprisen for visse frugter og grøntsager

text:
               10.12.2014

               DA

               Den Europæiske Unions Tidende

               L 353/1

         KOMMISSIONENS GENNEMFØRELSESFORORDNING (EU) Nr. 1309/2014
   af 9. december 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. december 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  65,0

                  IL

                  116,6

                  MA

                  82,6

                  TN

                  139,2

                  TR

                  107,0

                  ZZ

                  102,1

                  0707 00 05

                  AL

                  63,5

                  EG

                  191,6

                  JO

                  258,6

                  MA

                  164,1

                  TR

                  137,5

                  ZZ

                  163,1

                  0709 93 10

                  MA

                  67,0

                  TR

                  126,4

                  ZZ

                  96,7

                  0805 10 20

                  AR

                  35,3

                  MA

                  68,6

                  SZ

                  37,7

                  TR

                  61,9

                  UY

                  32,9

                  ZA

                  47,9

                  ZW

                  33,1

                  ZZ

                  45,3

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  168,3

                  TR

                  76,7

                  ZZ

                  117,4

                  0805 50 10

                  TR

                  71,7

                  ZZ

                  71,7

                  0808 10 80

                  BA

                  32,4

                  BR

                  54,7

                  CA

                  135,6

                  CL

                  79,5

                  NZ

                  96,9

                  US

                  93,0

                  ZA

                  99,9

                  ZZ

                  84,6

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Landefortegnelse fastsat ved Kommissionens forordning EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 1337/2013 af 13. december 2013 om gennemførelsesbestemmelser til Europa-Parlamentets og Rådets forordning (EU) nr. 1169/2011 hvad angår angivelse af oprindelsesland eller herkomststed for fersk, kølet eller frosset svine-, fåre- og gedekød samt fjerkræ

text:
               14.12.2013

               DA

               Den Europæiske Unions Tidende

               L 335/19

         KOMMISSIONENS GENNEMFØRELSESFORORDNING (EU) Nr. 1337/2013
   af 13. december 2013
   om gennemførelsesbestemmelser til Europa-Parlamentets og Rådets forordning (EU) nr. 1169/2011 hvad angår angivelse af oprindelsesland eller herkomststed for fersk, kølet eller frosset svine-, fåre- og gedekød samt fjerkræ
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1169/2011 af 25. oktober 2011 om fødevareinformation til forbrugerne, om ændring af Europa-Parlamentets og Rådets forordning (EF) nr. 1924/2006 og (EF) nr. 1925/2006 og om ophævelse af Kommissionens direktiv 87/250/EØF, Rådets direktiv 90/496/EØF, Kommissionens direktiv 1999/10/EF, Europa-Parlamentets og Rådets direktiv 2000/13/EF, Kommissionens direktiv 2002/67/EF og 2008/5/EF og Kommissionens forordning (EF) nr. 608/2004 (1), særlig artikel 26, stk. 8, og
   ud fra følgende betragtninger:

               (1)

               Artikel 26, stk. 2, i forordning (EU) nr. 1169/2011 fastsætter, at angivelse af oprindelsesland eller herkomststed er obligatorisk for kød, der omfattes af den kombinerede nomenklatur under de koder, som er nævnt i forordningens bilag XI, dvs. fersk, kølet eller frosset svine-, fåre- og gedekød samt fjerkræ.

               (2)

               Der bør skabes balance mellem på den ene side forbrugernes behov for information og på denne anden side operatørernes og de nationale myndigheders yderligere omkostninger, som slutteligt har betydning for produktets endelige pris. I konsekvensanalysen og en undersøgelse, som Kommissionen har fået foretaget, er der gennemgået adskillige muligheder for angivelse af oprindelsesland eller herkomststed hvad angår de mest relevante faser i dyrenes liv. Resultaterne viser, at forbrugerne først og fremmest kræver oplysninger om, hvor dyrene er opdrættet. Samtidig vil angivelse af obligatoriske oplysninger om dyrenes fødested kræve etablering af et nyt sporbarhedssystem på bedriftsniveau og deraf følgende omkostninger, mens angivelse af slagtestedet kan ske til en overkommelig pris og give forbrugeren værdifulde oplysninger. Hvad angår det geografiske niveau er det bevist, at angivelse af medlemsstaten eller tredjelandet vil være den mest relevante oplysning for forbrugerne.

               (3)

               I forordning (EU) nr. 1169/2011 har begrebet »oprindelsesland« i forbindelse med fødevarer den betydning, der er fastsat i henhold til artikel 23-26 i Rådets forordning (EØF) nr. 2913/92 (2). For animalske produkter henviser begrebet til det land, hvor produktet fuldt ud er fremstillet, hvilket — når det anvendes på kød — betyder det land, hvor dyret er født, opdrættet og slagtet. Når flere forskellige lande har været involveret i fremstillingen af en fødevare, henviser begrebet til det land, hvor den sidste væsentlige og økonomisk berettigede forarbejdning af produktet har fundet sted. Hvis begrebet imidlertid anvendes om kød, der stammer fra dyr, som er født, opdrættet og slagtet i forskellige lande, giver det ikke forbrugeren tilstrækkelige oplysninger om kødets oprindelse. Det er derfor nødvendigt at sørge for, at det angives, i hvilken medlemsstat eller hvilket tredjeland dyret er opdrættet i en periode, som udgør en væsentlig del af den normale opdrætscyklus for hver art, såvel som den medlemsstat eller det tredjeland, hvor dyret er slagtet. Begrebet »oprindelse« bør forbeholdes kød, som stammer fra dyr, der er født, opdrættet og slagtet, og følgelig fuldt fremstillet, i én medlemsstat eller ét tredjeland.

               (4)

               I tilfælde, hvor dyret er opdrættet i flere forskellige medlemsstater eller tredjelande og kravet om opdrætsperiode ikke kan opfyldes i nogen af landene, bør opdrætsstedet angives for bedre at imødekomme forbrugerens behov og undgå unødig komplikation af mærkningen.

               (5)

               Derudover bør der fastsættes regler for pakninger indeholdende kød fra en eller flere arter, der stammer fra dyr, som er opdrættet og slagtet i forskellige medlemsstater eller tredjelande.

               (6)

               Mærkningssystemet kræver regler for sporbarhed for alle faser i fremstilling og distribution af kødet fra slagtning til pakning for at sikre forbindelsen mellem det mærkede kød og dyret eller de grupper af dyr, som kødet stammer fra.

               (7)

               Der bør fastsættes særlige regler for kød, som importeres fra tredjelande, hvor de påkrævede oplysninger til brug for mærkning ikke foreligger.

               (8)

               Hvad angår hakket kød og afpuds bør virksomhederne, særkendet ved produkternes fremstillingsprocesser taget i betragtning, have tilladelse til at anvende et forenklet mærkningssystem.

               (9)

               Af hensyn til kommercielle interesser i forbindelse med de oplysninger, der skal fremlægges i henhold til denne forordning, bør fødevarevirksomheder have mulighed for at tilføje andre elementer vedrørende kødets oprindelse til de obligatoriske oplysninger på etiketten.

               (10)

               Eftersom de relevante bestemmelser i forordning (EU) nr. 1169/2011 finder anvendelse fra den 13. december 2014, og nævnte forordnings artikel 47 fastsætter, at forordningens gennemførelsesforanstaltninger finder anvendelse fra den 1. april i hvert kalenderår, bør nærværende forordning finde anvendelse fra den 1. april 2015.

               (11)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Genstand og anvendelsesområde
   Denne forordning fastsætter reglerne for angivelse af oprindelsesland eller herkomststed på etiketterne for fersk, kølet eller frosset svine-, fåre- og gedekød samt fjerkræ, der er omfattet af den kombinerede nomenklatur under de koder, som er nævnt i bilag XI til forordning (EU) nr. 1169/2011.
   Artikel 2
   Definitioner
   1.   I denne forordning er definitionen af »fødevarevirksomhed« i artikel 3, nr. 3), i Europa-Parlamentets og Rådets forordning (EF) nr. 178/2002 (3), definitionen af »virksomhed« i artikel 2, stk. 1, litra c), i Europa-Parlamentets og Rådets forordning (EF) nr. 852/2004 (4) samt definitionerne af »hakket kød«, »slagteri« og »opskæringsvirksomhed« i punkt 1.13, 1.16 og 1.17 i bilag I til Europa-Parlamentets og Rådets forordning (EF) nr. 853/2004 (5) gældende.
   2.   Derudover forstås der ved:
   a)   »afpuds«: små stykker kød henhørende i den kombinerede nomenklatur under de koder, der er oplistet i bilag XI til forordning (EU) nr. 1169/2011, der er anerkendt som egnet til konsum og fremstillet udelukkende ved afpudsning i forbindelse med udbening af slagtekroppe eller opskæring af kød
   b)   »parti«: kød henhørende i den kombinerede nomenklatur under de koder, der er oplistet i bilag XI til forordning (EU) nr. 1169/2011, og som stammer fra én art, er med eller uden ben, udskåret eller hakket, og som er blevet udskåret, hakket eller pakket på praktisk taget ensartede vilkår.
   Artikel 3
   Sporbarhed
   1.   For hver fremstillings- og distributionsfase indfører og anvender fødevarevirksomhederne et identifikations- og registreringssystem for det kød, der er nævnt i artikel 1.
   2.   Systemet anvendes for at sikre:

               a)

               forbindelsen mellem kødet og dyret eller gruppen af dyr, hvor kødet stammer fra. På slagtestadiet er dette slagteriets ansvar

               b)

               videregivelsen af de i artikel 5-7 nævnte oplysninger, hvis det er passende og sammen med kødet, til virksomheder i de efterfølgende fremstillings- og distributionsfaser.

         Hver fødevarevirksomhed er ansvarlig for anvendelsen af det identifikations- og registreringssystem, der er nævnt i første afsnit, i den fremstillings- og distributionsfase, hvor den opererer.
   Den fødevarevirksomhed, som pakker eller mærker kødet i henhold til artikel 5-7, sikrer, at der er overensstemmelse mellem den batchkode, som identificerer kødet over for forbrugeren eller storkøkkenet, og de pågældende parti kød, hvorfra pakningen eller det mærkede parti stammer. Alle pakker med samme batchkode skal have de samme oplysninger, jf. artikel 5-7.
   3.   Det i stk. 1 nævnte system registrerer, hvor det er passende, særlig dyr, slagtekroppe og udskæringers ankomst til og afgang fra fødevarevirksomheden og sikrer, at der er sammenhæng mellem ankomster og afgange.
   Artikel 4
   Grupper af dyr
   1.   Størrelsen på de grupper af dyr, som er nævnt i artikel 3, fastsættes ved:

               a)

               antallet af slagtekroppe, der opskæres sammen og udgør et parti for den pågældende opskæringsvirksomhed

               b)

               antallet af slagtekroppe, hvor kødet udgør et parti for den pågældende opskærings- eller hakningsvirksomhed i tilfælde af yderligere opskæring eller hakning.

         2.   Partiets størrelse må ikke overstige en dags produktion i en virksomhed.
   3.   Undtagen i tilfælde hvor artikel 7 finder anvendelse, sikrer opskærings- og hakningsvirksomhederne ved fastsættelse af partier, at alle slagtekroppe i et parti svarer til dyr, hvor kødet har samme oplysninger på etiketten, jf. artikel 5, stk. 1 og 2.
   Artikel 5
   Mærkning af kød
   1.   Den i artikel 1 nævnte mærkning af kød oplyser den endelige forbruger eller storkøkkener om følgende:

               a)

               den medlemsstat eller det tredjeland, hvor opdrættet har fundet sted, angives som »Opdrættet i: (navn på medlemsstat eller tredjeland)«, idet følgende kriterier skal være opfyldt:

                           i)

                           for svin:

                                       —

                                       i tilfælde, hvor det slagtede dyr var ældre end seks måneder, den medlemsstat eller det tredjeland, hvor den sidste opdrætsperiode på mindst fire måneder fandt sted

                                       —

                                       i tilfælde, hvor det slagtede dyr var yngre end seks måneder og havde en levende vægt på mindst 80 kg, den medlemsstat eller det tredjeland, hvor opdrætsperioden, efter dyret havde nået 30 kg, fandt sted

                                       —

                                       i tilfælde, hvor det slagtede dyr var yngre end seks måneder og havde en levende vægt på mindst 80 kg, den medlemsstat eller det tredjeland, hvor hele opdrætsperioden fandt sted

                           ii)

                           for får og geder: den medlemsstat eller det tredjeland, hvor den sidste opdrætsperiode på mindst seks måneder fandt sted eller, i tilfælde hvor det slagtede dyr var yngre end seks måneder, den medlemsstat eller det tredjeland, hvor hele opdrætsperioden fandt sted

                           iii)

                           for fjerkræ: den medlemsstat eller det tredjeland, hvor den sidste opdrætsperiode på mindst en måned fandt sted eller, i tilfælde hvor det slagtede dyr var yngre end en måned, den medlemsstat eller det tredjeland, hvor hele opdrætsperioden, efter dyret blev sendt til opfedning, fandt sted

               b)

               den medlemsstat eller det tredjeland, hvor slagtningen har fundet sted, angives som »Slagtet i: (navn på medlemsstat eller tredjeland)«, og

               c)

               den batchkode, der identificerer kødet, som leveres til forbrugeren eller storkøkkenet.

         Hvis den i litra a) nævnte opdrætsperiode ikke afsluttes i den medlemsstat eller det tredjeland, hvor dyret er opdrættet, erstattes angivelsen i litra a) med »Opdrættet i: adskillige EU-medlemsstater« eller, i tilfælde hvor kødet eller dyrene er indført i Unionen, af »Opdrættet i: adskillige lande uden for EU« eller »Opdrættet i: adskillige lande i og uden for EU«.
   Hvis den i litra a) nævnte opdrætsperiode imidlertid ikke afsluttes i nogen af de medlemsstater eller tredjelande, hvor dyret er opdrættet, kan angivelsen i litra a) erstattes med »Opdrættet i: (liste over de medlemsstater eller tredjelande, hvor dyret blev opdrættet)«, hvis fødevarevirksomheden til den kompetente myndigheds tilfredshed kan dokumentere, at dyret er opdrættet i disse medlemsstater eller tredjelande.
   2.   De i stk. 1, litra a) og b), nævnte oplysninger kan erstattes af angivelsen »Oprindelse: (navn på medlemsstaten eller tredjelandet)«, hvis fødevarevirksomheden til den kompetente myndigheds tilfredshed kan dokumentere, at kødet i artikel 1 stammer fra dyr, der er født, opdrættet og slagtet i én medlemsstat eller ét tredjeland.
   3.   I tilfælde, hvor adskillige stykker kød af samme eller forskellige arter svarer til forskellige angivelser, jf. stk. 1 og 2, og frembydes i samme pakning til forbrugeren eller storkøkkenet, skal mærkningen indeholde:

               a)

               listen over de relevante medlemsstater eller tredjelande, jf. stk. 1 og 2, for hver art

               b)

               den batchkode, der identificerer det kød, som leveres til forbrugeren eller storkøkkenet.

         Artikel 6
   Undtagelse for kød fra tredjelande
   Uanset artikel 5, stk. 1, litra a), skal etiketten for det kød, der er nævnt i artikel 1, og som er indført til markedsføring på Unionens marked, og for hvilket oplysningerne i artikel 5, stk. 1, litra a), ikke er tilgængelige, indeholde angivelsen »Opdrættet i: lande uden for EU« og »Slagtet i: (navn på det tredjeland, hvor dyret er slagtet)«.
   Artikel 7
   Undtagelse for hakket kød og afpuds
   Uanset artikel 5, stk. 1, litra a) og b), artikel 5, stk. 2, og artikel 6 kan følgende angivelser anvendes for hakket kød og afpuds:

               a)

               »Oprindelse: EU« i tilfælde hvor det hakkede kød og afpudset udelukkende fremstilles af kød fra dyr, der er født, opdrættet og slagtet i forskellige medlemsstater

               b)

               »Opdrættet og slagtet i: EU« i tilfælde hvor det hakkede kød og afpudset udelukkende fremstilles af kød fra dyr, der er opdrættet og slagtet i forskellige medlemsstater

               c)

               »Opdrættet og slagtet i: lande uden for EU« i tilfælde hvor det hakkede kød og afpudset udelukkende er fremstillet af kød, der er indført i Unionen

               d)

               »Opdrættet i: lande uden for EU« og »Slagtet i: EU« i tilfælde hvor det hakkede kød og afpudset udelukkende fremstilles af kød fra dyr, der er indført i Unionen som slagtedyr og slagtet i en eller flere medlemsstater

               e)

               »Opdrættet og slagtet i: lande i og uden for EU« i tilfælde hvor det hakkede kød og afpudset er fremstillet af:

                           i)

                           kød fra dyr, der er opdrættet og slagtet i en eller flere forskellige medlemsstater, og kød, der er indført i Unionen, eller

                           ii)

                           kød fra dyr, der er indført i Unionen og slagtet i en eller flere forskellige medlemsstater.

         Artikel 8
   Supplerende frivillige oplysninger på etiketten
   Fødevarevirksomhederne kan supplere de i artikel 5-7 fastsatte angivelser med yderligere oplysninger om kødets oprindelse.
   De i stk. 1 nævnte supplerende oplysninger skal ikke være i modstrid med de angivelser, der er nævnt i artikel 5-7, og overholde bestemmelserne i kapitel V i forordning (EU) nr. 1169/2011.
   Artikel 9
   Ikrafttræden og anvendelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. april 2015. Indtil lagrene er tømt, anvendes den ikke for kød, der er lovligt markedsført på Unionens marked inden den 1. april 2015.
   Den er bindende i alle enkeltheder og gælder umiddelbart i hver medlemsstat.

      Udfærdiget i Bruxelles, den 13. december 2013.

            På Kommissionens vegne

         José Manuel BARROSO

            Formand

      (1)  EUT L 304 af 22.11.2011, s. 18.

      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).

      (3)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

      (4)  Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1).

      (5)  Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).


title: Rådets gennemførelsesforordning (EU) nr. 907/2011 af 6. september 2011 om ændring af gennemførelsesforordning (EU) nr. 1105/2010 om indførelse af en endelig antidumpingtold og om endelig opkrævning af den midlertidige antidumpingtold på importen af garn med høj styrke af polyestere med oprindelse i Folkerepublikken Kina og om afslutning af proceduren vedrørende import af garn med høj styrke af polyestere med oprindelse i Republikken Korea og Taiwan

text:
               9.9.2011

               DA

               Den Europæiske Unions Tidende

               L 232/29

         RÅDETS GENNEMFØRELSESFORORDNING (EU) Nr. 907/2011
   af 6. september 2011
   om ændring af gennemførelsesforordning (EU) nr. 1105/2010 om indførelse af en endelig antidumpingtold og om endelig opkrævning af den midlertidige antidumpingtold på importen af garn med høj styrke af polyestere med oprindelse i Folkerepublikken Kina og om afslutning af proceduren vedrørende import af garn med høj styrke af polyestere med oprindelse i Republikken Korea og Taiwan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9,
   under henvisning til gennemførelsesforordning (EU) nr. 1105/2010 af 29. november 2010 om indførelse af en endelig antidumpingtold og om endelig opkrævning af den midlertidige antidumpingtold på importen af garn med høj styrke af polyestere med oprindelse i Folkerepublikken Kina og om afslutning af proceduren vedrørende import af garn med høj styrke af polyestere med oprindelse i Republikken Korea og Taiwan (2), særlig artikel 4,
   under henvisning til forslag fra Europa-Kommissionen (»Kommissionen«) efter høring af det rådgivende udvalg, og
   ud fra følgende betragtninger:
   A.   GÆLDENDE FORANSTALTNINGER

               (1)

               Ved gennemførelsesforordning (EU) nr. 1105/2010 indførte Rådet en endelig antidumpingtold på importen af garn med høj styrke af polyestere (undtagen sytråd), ikke i detailsalgsoplægninger, herunder monofilamenter af finhed under 67 decitex, med oprindelse i Folkerepublikken Kina (»Kina«), der i øjeblikket tariferes under KN-kode 5402 20 00 (»den pågældende vare«).

               (2)

               I betragtning af det store antal samarbejdsvillige eksporterende producenter i den undersøgelse, der lå til grund for indførelsen af antidumpingtolden (»den oprindelige undersøgelse«) i Kina, blev der udtaget en stikprøve af kinesiske eksporterende producenter, og der blev fastsat individuelle toldsatser på mellem 0 % og 5,5 % for de virksomheder, som indgik i stikprøven, mens andre samarbejdsvillige virksomheder, som ikke indgik i stikprøven, blev pålagt en told på 5,3 %. To samarbejdsvillige virksomheder uden for stikprøven, som blev indrømmet individuel behandling i henhold til grundforordningens artikel 17, stk. 3, blev tildelt toldsatser på 0 % og 9,8 %. En toldsats på 9,8 % for Kina blev indført for alle andre virksomheder.

               (3)

               Artikel 4 i gennemførelsesforordning (EU) nr. 1105/2010 giver mulighed for, at nye kinesiske eksporterende producenter, som opfylder kriterierne i samme artikel, kan indrømmes den toldsats, som gælder for de samarbejdsvillige virksomheder, der ikke indgik i stikprøven, dvs. 5,3 %.

         B.   ANMODNINGER OM BEHANDLING SOM NY EKSPORTERENDE PRODUCENT

               (4)

               To virksomheder (»ansøgerne«) har anmodet om at blive indrømmet »behandling som ny eksporterende producent«.

               (5)

               Der er foretaget en undersøgelse med henblik på at fastslå, om de enkelte ansøgere opfylder kriterierne for at blive behandlet som nye eksporterende producenter, jf. artikel 4 i gennemførelsesforordning (EU) nr. 1105/2010, ved at sikre, at de:

                           —

                           er producenter af den pågældende vare i Kina

                           —

                           ikke eksporterede den pågældende vare til Unionen i den undersøgelsesperiode, som ligger til grund for foranstaltningerne (1. juli 2008 til 30. juni 2009)

                           —

                           ikke er forretningsmæssigt forbundet med nogen af de eksportører eller producenter i Kina, som er genstand for de ved denne forordning indførte foranstaltninger

                           —

                           faktisk har eksporteret den pågældende vare til Unionen efter den undersøgelsesperiode, der ligger til grund for foranstaltningerne, eller har indgået en uigenkaldelig kontraktmæssig forpligtelse til at eksportere en væsentlig mængde til Unionen.

               (6)

               Der blev udsendt spørgeskemaer til alle ansøgere, som blev anmodet om at fremlægge dokumentation for, at de opfyldte ovennævnte kriterier.

               (7)

               Europa-Kommissionen indhentede og efterprøvede alle de oplysninger, som den anså for nødvendige for at tage stilling til, om kriterierne i artikel 4 i gennemførelsesforordning (EU) nr. 1105/2010 var opfyldt. Der blev aflagt kontrolbesøg hos de to ansøgere:

                           —

                           Jiangsu Hengli Chemical Fibre Co. Ltd

                           —

                           Amann Twisting Yancheng Co. Ltd.

         C.   RESULTATER AF UNDERSØGELSEN

               (8)

               For ansøgeren Jiangsu Hengli Chemical Fibre Co. Ltd viste gennemgangen af de indsendte oplysninger, at virksomheden havde fremlagt tilstrækkelig dokumentation til at godtgøre, at den opfylder de kriterier, der er fastsat i artikel 4 i gennemførelsesforordning (EU) nr. 1105/2010. Derfor kunne denne ansøger i overensstemmelse med artikel 4 i gennemførelsesforordning (EU) nr. 1105/2010 tildeles den vejede gennemsnitlige toldsats for samarbejdsvillige virksomheder, der ikke indgår i stikprøven (5,3 %), og bør føjes til listen over eksporterende producenter i nævnte forordnings artikel 1, stk. 2.

               (9)

               For den anden ansøger, Amann Twisting Yancheng Co. Ltd, viste gennemgangen af de indsendte oplysninger, at virksomheden ikke havde fremlagt tilstrækkelig dokumentation til at godtgøre, at den opfylder de kriterier, der er fastsat i artikel 4 i gennemførelsesforordning (EU) nr. 1105/2010. Det fremgik navnlig af undersøgelsen, at det vigtigste råmateriale, der anvendes ved fremstillingen, garn med høj styrke af polyestere, ikke fremstilles af ansøgeren, men indkøbes fra ikke forretningsmæssigt forbundne leverandører. Filamenterne forarbejdes af ansøgeren i forskellige produktionstrin, herunder snoning, og eksporteres derefter under varedefinitionen for den pågældende vare. Da ansøgeren ikke reelt har produceret den pågældende vare, men blot forarbejdet den, konkluderedes det, at Amann Twisting Yancheng Co. Ltd ikke kan anses for at være producent af den pågældende vare. Virksomheden opfylder derfor ikke det krav for indrømmelse af behandling som ny eksporterende producent, at den virksomhed, der anmoder om det, skal være en »producent« af den pågældende vare.

               (10)

               Virksomhedens anmodning om behandling som ny eksporterende producent blev derfor afvist.

         D.   ÆNDRING AF LISTEN OVER VIRKSOMHEDER, DER ER OMFATTET AF INDIVIDUELLE TOLDSATSER

               (11)

               På grundlag af resultaterne af undersøgelsen, jf. betragtning 8 ovenfor, konkluderes det, at virksomheden Jiangsu Hengli Chemical Fibre Co. Ltd bør tilføjes på listen over individuelle virksomheder i artikel 1, stk. 2, i gennemførelsesforordning (EU) nr. 1105/2010 med en toldsats på 5,3 %.

               (12)

               Ansøgerne og EU-erhvervsgrenen er blevet underrettet om undersøgelsens konklusioner og har haft lejlighed til at fremsætte bemærkninger.

               (13)

               Alle argumenter og indlæg fra de interesserede parter er blevet undersøgt og taget i betragtning, når det var berettiget —

         VEDTAGET DENNE FORORDNING:
   Artikel 1
   Det bilag, der er omhandlet i artikel 1, stk. 2, i gennemførelsesforordning (EU) nr. 1105/2010, affattes således:

         »BILAG

            KINESISKE SAMARBEJDSVILLIGE EKSPORTERENDE PRODUCENTER, DER IKKE INDGIK I STIKPRØVEN

            Taric-tillægskode A977

                     Virksomhedens navn

                     By

                     Heilongjiang Longdi Co. Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Shanghai

                     Shaoxing Haifu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co. Ltd

                     Wuxi«

   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. september 2011.

            På Rådets vegne

         M. DOWGIELEWICZ

            Formand

      (1)  EUT L 343 af 22.12.2009, s. 51.

      (2)  EUT L 315 af 1.12.2010, s. 1.


title: Kommissionens gennemførelsesforordning (EU) 2016/1380 af 16. august 2016 om en undtagelse fra artikel 55, stk. 2, litra a), i delegeret forordning (EU) 2015/2446 for så vidt angår de oprindelsesregler, der gælder for regional kumulation for tun med oprindelse i Ecuador

text:
               17.8.2016

               DA

               Den Europæiske Unions Tidende

               L 222/4

         KOMMISSIONENS GENNEMFØRELSESFORORDNING (EU) 2016/1380
   af 16. august 2016
   om en undtagelse fra artikel 55, stk. 2, litra a), i delegeret forordning (EU) 2015/2446 for så vidt angår de oprindelsesregler, der gælder for regional kumulation for tun med oprindelse i Ecuador
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 64, stk. 6, og artikel 66, litra b), og
   ud fra følgende betragtninger:

               (1)

               Ved Europa-Parlamentets og Rådets forordning (EU) nr. 1384/2014 (2) har Unionen fra den 1. januar 2015 til den 31. december 2016 som en midlertidig gensidig ordning indrømmet Ecuador toldpræferencer for at undgå unødige afbrydelser i handelen mellem Unionen og Ecuador efter paraferingen af protokollen om Ecuadors tiltrædelse af handelsaftalen mellem Den Europæiske Union og dens medlemsstater på den ene side og Colombia og Peru på den anden side, (3) den 12. december 2014.

               (2)

               Med henblik på anvendelsen af de præferencer, der er etableret i forordning (EU) nr. 1384/2014, finder de oprindelsesregler, der er fastsat i del I, afsnit IV, kapitel 2, afdeling 1, i Kommissionens forordning (EØF) nr. 2454/93 (4), herunder bestemmelserne om regional oprindelseskumulation inden for en gruppe lande, herunder Bolivia, Colombia, Costa Rica, Ecuador, El Salvador, Guatemala, Honduras, Nicaragua, Panama, Peru og Venezuela, anvendelse. Siden den 1. januar 2014 gælder den regionale kumulation kun i den samme regionale sammenslutning for lande, der på tidspunktet for eksport til Unionen er omfattet af den generelle præferenceordning (GSP) i henhold til Europa-Parlamentets og Rådets forordning (EU) nr. 978/2012 (5).

               (3)

               Med virkning fra den 1. maj 2016 er forordning (EØF) nr. 2454/93 ophævet, og siden denne dato er oprindelsesreglerne med henblik på anvendelsen af de toldpræferencer, der indrømmes for varer med oprindelse i Ecuador, fastsat i afsnit II, kapitel 2, afdeling 2, underafdeling 2 og 3, i Kommissionens delegerede forordning (EU) 2015/2446 (6) og i afsnit II, kapitel 2, afdeling 2, underafdeling 2 til 9 i Kommissionens gennemførelsesforordning (EU) 2015/2447 (7). I delegeret forordning (EU) 2015/2446 fastsættes de samme regler for kumulation som i forordning (EØF) nr. 2454/93.

               (4)

               Fra den 1. januar 2016 er Colombia, Peru, Costa Rica, El Salvador, Guatemala, Honduras, Nicaragua og Panama, der indgår i den samme regionale sammenslutning som Ecuador, ikke længere GSP-begunstigede lande. Som følge heraf kan tilberedt eller konserveret tunfisk og bugstribet bonit, som tariferes i underposition 1604 14 i det harmoniserede varebeskrivelses- og varenomenklatursystem (HS), og tilberedt eller konserveret tunfisk, bugstribet bonit eller andre fisk af slægten Euthynnus, som tariferes i underposition 1604 20 70 i den kombinerede nomenklatur (KN), fra den 1. januar 2016 ikke anses for at have oprindelse i Ecuador i medfør af bestemmelserne om regional kumulation med disse lande inden for rammerne af de toldpræferencer, der indrømmes i henhold til forordning (EU) nr. 1384/2014.

               (5)

               Den 4. april 2016 indgav Ecuador en anmodning om en undtagelse fra reglerne om præferenceoprindelse, således at den ecuadorianske fiskeforarbejdningsindustri med henblik på bestemmelse af oprindelsen for tilberedt eller konserveret tunfisk og bugstribet bonit, som tariferes i underposition 1604 14 i HS, og tilberedt eller konserveret tunfisk, bugstribet bonit eller andre fisk af slægten Euthynnus, som tariferes i underposition 1604 20 70 i KN, kan betragte materialer med oprindelse i Columbia, Peru, Costa Rica, El Salvador, Guatemala, Honduras, Nicaragua og Panama som værende materialer med oprindelse i Ecuador i medfør af bestemmelserne om regional kumulation. Der blev anmodet om, at undtagelsen skulle finde anvendelse fra den 1. januar 2016. Supplerende oplysninger vedrørende denne første anmodning blev forelagt den 30. juni 2016.

               (6)

               I sin anmodning om undtagelse har Ecuador forklaret, at der til fremstillingen af tilberedt og konserveret tunfisk, som eksporteres fra Ecuador til Unionen, anvendes betydelige mængder rå tunfisk hidrørende fra landene i Mellemamerika og fra Andinlandene. Uden muligheden for kumulation med disse lande i den samme regionale sammenslutning ville Ecuadors eksport til EU af tilberedt og konserveret tunfisk blive reduceret med 30 %.

               (7)

               I mellemtiden blev Ecuadors kystområde den 16. april 2016 ramt af et jordskælv målt til 7,8 på richterskalaen. Manabí-provinsen og området omkring Manta, hvor størstedelen af den ecuadorianske fiskerisektor har sine aktiviteter, blev hårdt ramt. Skælvet forårsagede omfattende materielle skader, herunder på centrale infrastrukturer, hvilket forværrer situationen for fiskeforarbejdningsindustrien i Ecuador.

               (8)

               Når der tages hensyn til disse omstændigheder, til de argumenter, der er anført i Ecuadors anmodning, og til jordskælvets negative konsekvenser for landets fiskeriforarbejdningsindustri, bør Ecuador være omfattet af en midlertidig undtagelse fra kravet i artikel 55, stk. 2, litra a), i delegeret forordning (EU) 2015/2446, i overensstemmelse med artikel 64, stk. 6, andet afsnit, litra a), i forordning (EU) nr. 952/2013. Derfor bør materialer med oprindelse i Columbia, Peru, Costa Rica, El Salvador, Guatemala, Honduras, Nicaragua og Panama, der anvendes til fremstilling af tilberedt og konserveret tunfisk og bugstribet bonit, som tariferes i underposition 1604 14 i HS, og til tilberedt eller konserveret tunfisk, bugstribet bonit eller andre fisk af slægten Euthynnus, som tariferes i underposition 1604 20 70 i KN, anses for at have oprindelse i Ecuador, forudsat at visse betingelser er opfyldt.

               (9)

               For at undgå afbrydelser i handelen og fremme opfyldelsen af målene for de toldpræferencer, som Ecuador indrømmes i henhold til forordning (EU) nr. 1384/2014, bør den midlertidige undtagelse dække perioden fra 1. januar 2016 til 31. december 2016.

               (10)

               I betragtning af, at der kan anvendes oprindelsesbeviser for materialer med oprindelse i Columbia, Peru, Costa Rica, El Salvador, Guatemala, Honduras, Nicaragua og Panama, kan kumulationen også anvendes på grundlag af det oprindelsesbevis, der er omhandlet i henholdsvis handelsaftalen mellem Den Europæiske Union og dens medlemsstater på den ene side og Colombia og Peru på den anden side, og i aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (8).

               (11)

               For at sikre, at de nødvendige foranstaltninger for anvendelsen af kumulation med Colombia, Peru, Costa Rica, El Salvador, Guatemala, Honduras, Nicaragua og Panama fungerer hensigtsmæssigt, bør Ecuador sikre, at der er truffet foranstaltninger inden for det administrative samarbejde.

               (12)

               Med henblik på en effektiv overvågning af anvendelsen af undtagelsen bør myndighederne i Ecuador ved udløbet af anvendelsen af undtagelsen sende Kommissionen oplysninger om de oprindelsescertifikater, formular A, der er udstedt inden for rammerne af undtagelsen.

               (13)

               For at undgå enhver forsinkelse i gennemførelsen af undtagelsen bør denne forordning træde i kraft så hurtigt som muligt.

               (14)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   1.   I forbindelse med kumulation som omhandlet i artikel 86, stk. 1, litra b), i forordning (EØF) nr. 2454/93 og uanset artikel 86, stk. 2, litra a), i samme forordning, er Ecuador for perioden fra den 1. januar 2016 til den 30. april 2016 berettiget til at anvende materialer med oprindelse i Columbia, Peru, Costa Rica, El Salvador, Guatemala, Honduras, Nicaragua og Panama til at fremstille tilberedt eller konserveret tunfisk og bugstribet bonit, som tariferes i underposition 1604 14 i det harmoniserede varebeskrivelses- og varenomenklatursystem (HS), og tilberedt eller konserveret tunfisk, bugstribet bonit eller andre fisk af slægten Euthynnus, som tariferes i underposition 1604 20 70 i den kombinerede nomenklatur (KN).
   Oprindelsesbeviset for de i første afsnit omhandlede produkter opstilles i overensstemmelse med bestemmelserne i artikel 97l i forordning (EØF) nr. 2454/93.
   2.   I forbindelse med kumulation som omhandlet i artikel 55, stk. 1, litra b), i delegeret forordning (EU) 2015/2446 og uanset artikel 55, stk. 2, litra a), i samme forordning, er Ecuador for perioden fra den 1. maj 2016 til den 31. december 2016 berettiget til at anvende materialer med oprindelse i Columbia, Peru, Costa Rica, El Salvador, Guatemala, Honduras, Nicaragua og Panama til at fremstille tilberedt eller konserveret tunfisk og bugstribet bonit, som tariferes i underposition 1604 14 i HS, og tilberedt eller konserveret tunfisk, bugstribet bonit eller andre fisk af slægten Euthynnus, som tariferes i underposition 1604 20 70 i KN.
   Oprindelsesbeviset for de i første afsnit omhandlede produkter opstilles i overensstemmelse med bestemmelserne i artikel 76 i gennemførelsesforordning (EU) 2015/2447.
   3.   De kompetente myndigheder i Ecuador, der skal udstede et oprindelsescertifikat formular A for produkter som omhandlet i stk. 1 og 2, kan også anvende et varecertifikat EUR.1, der udstedes af de kompetente myndigheder i Colombia, Peru, Costa Rica, El Salvador, Guatemala, Honduras, Nicaragua og Panama i overensstemmelse med bestemmelserne i henholdsvis handelsaftalen mellem Den Europæiske Union og dens medlemsstater på den ene side og Colombia og Peru på den anden side, og aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side.
   4.   Ecuador sikrer, at de nødvendige foranstaltninger for anvendelsen af kumulation med Colombia, Peru, Costa Rica, El Salvador, Guatemala, Honduras, Nicaragua og Panama inden for det administrative samarbejde, er truffet.
   5.   Henvisningen til »særlige omstændigheder« i artikel 74, stk. 2, litra a), i gennemførelsesforordning (EU) 2015/2447 anses for at finde anvendelse på de produkter, der er nævnt i stk. 1 og 2, for hvilke et oprindelsescertifikat formular A ikke var udstedt på tidspunktet for eksporten.
   Artikel 2
   Senest den 31. januar 2017 sender de kompetente myndigheder i Ecuador Kommissionen en opgørelse over de mængder og værdier, for hvilke der er udstedt oprindelsescertifikater formular A med henblik på den undtagelse, der er omhandlet i stk. 1 og 2 i artikel 1, samt løbenumrene for disse certifikater.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. august 2016.

            På Kommissionens vegne

         Jean-Claude JUNCKER

            Formand

      (1)  EUT L 269 af 10.10.2013, s. 1.

      (2)  Europa-Parlamentets og Rådets forordning (EU) nr. 1384/2014 af 18. december 2014 om toldbehandling af varer med oprindelse i Ecuador (EUT L 372 af 30.12.2014, s. 5).

      (3)  EUT L 354 af 21.12.2012, s. 3.

      (4)  Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).

      (5)  Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (EUT L 303 af 31.10.2012, s. 1).

      (6)  Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).

      (7)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

      (8)  EUT L 346 af 15.12.2012, s. 3.


title: Kommissionens gennemførelsesforordning (EU) nr. 1051/2012 af 8. november 2012 om faste importværdier med henblik på fastsættelse af indgangsprisen for visse frugter og grøntsager

text:
               9.11.2012

               DA

               Den Europæiske Unions Tidende

               L 310/47

         KOMMISSIONENS GENNEMFØRELSESFORORDNING (EU) Nr. 1051/2012
   af 8. november 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. november 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  36,4

                  MA

                  37,6

                  MK

                  30,8

                  TR

                  65,0

                  ZZ

                  42,5

                  0707 00 05

                  AL

                  31,8

                  TR

                  77,5

                  ZZ

                  54,7

                  0709 93 10

                  TR

                  94,7

                  ZZ

                  94,7

                  0805 20 10

                  PE

                  72,2

                  ZA

                  152,8

                  ZZ

                  112,5

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  51,5

                  PE

                  42,6

                  TR

                  74,9

                  UY

                  101,2

                  ZA

                  174,3

                  ZZ

                  90,2

                  0805 50 10

                  AR

                  60,7

                  TR

                  89,1

                  ZA

                  98,8

                  ZZ

                  82,9

                  0806 10 10

                  BR

                  271,2

                  PE

                  308,9

                  TR

                  153,1

                  US

                  264,9

                  ZZ

                  249,5

                  0808 10 80

                  CL

                  151,5

                  CN

                  83,7

                  MK

                  34,4

                  NZ

                  136,8

                  ZA

                  141,9

                  ZZ

                  109,7

                  0808 30 90

                  CN

                  90,7

                  TR

                  112,8

                  ZZ

                  101,8

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1118/2012 af 28. november 2012 om registrering af en betegnelse i registret over beskyttede oprindelsesbetegnelser og beskyttede geografiske betegnelser (东山白芦笋 (Dongshan Bai Lu Sun) (BGB))

text:
               30.11.2012

               DA

               Den Europæiske Unions Tidende

               L 330/12

         KOMMISSIONENS GENNEMFØRELSESFORORDNING (EU) Nr. 1118/2012
   af 28. november 2012
   om registrering af en betegnelse i registret over beskyttede oprindelsesbetegnelser og beskyttede geografiske betegnelser ( (Dongshan Bai Lu Sun) (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

            I henhold til artikel 6, stk. 2, første afsnit, i forordning (EF) nr. 510/2006 er Kinas ansøgning om registrering af betegnelsen »
                   (Dongshan Bai Lu Sun)« blevet offentliggjort i Den Europæiske Unions Tidende
                (2).

               (2)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2012.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 93 af 31.3.2006, s. 12.

      (2)  EUT C 99 af 3.4.2012, s. 14.

      BILAG
      Landbrugsprodukter til konsum, som er opført i traktatens bilag I:

         Kategori 1.6 —   Frugt, grøntsager og korn, også forarbejdet

      KINA

          (Dongshan Bai Lu Sun) (BGB)